Държавен вестник, бр. 27, 2013 г., стр. 59

БРОЙ  27	
Д Ъ Р Ж А В Е Н  В Е С Т Н И К 	
СТР.  59  
3. допринасят за координиране на военното 
сътрудничество с държавата на акредитация;
4. участват в подготовката за сключване­
то и изпълнението на двустранни договори, 
споразумения, протоколи и други междуна­
родни актове по военното сътрудничество 
с органи и организации от държавата на 
акредитация;
5. участват в мероприятия, организирани 
от министерството на отбраната на държа­
вата на акредитация;
6. оказват съдействие на военнослужещи 
и цивилни служители от Министерството 
на отбраната, Българската армия и струк­
турите на пряко подчинение на министъра 
на отбраната при изпълнение на служебни 
задачи в държавата на акредитация.
(2) Военнослужещите и цивилните служи­
тели от Службата на военния аташе участват 
в организирането, осигуряването и работата 
на военни делегации на ниво министър на 
отбраната, заместник-министър на отбраната, 
постоянен секретар на отбраната, началник на 
отбраната, заместник-началник на отбраната, 
командващ на Съвместното командване на 
силите и командир на вид въоръжени сили.
(3) При възлагане от министъра на отбра­
ната или от директора на СВИ военнослуже­
щите и цивилните служители от Службата 
на военния аташе могат да участват в други 
делегации и работни групи.
Чл. 14. Службата на военния аташе ко­
ординира дейността между Министерство­
то на отбраната на Република България и 
министерството на отбраната на държавата 
на акредитация по военнотехническото сът-
рудничество, като: 
1. съдейства за реализирането на подписа­
ни договори и споразумения във военнотех-
ническата област между Министерството на 
отбраната и съответните органи в държавата 
на акредитация;
2. по указания на министъра на отбра­
ната, ресорния зам.-министър на отбраната 
и директора на СВИ:
а) поддържа контакти с представители на 
военнопромишления комплекс в държавата 
на акредитация, предоставяйки информация 
в интерес на Министерството на отбраната;
б) оказва съдействие на юридически лица 
във взаимоотношенията им с министер­
ството на отбраната и техни партньори от 
военнопромишления комплекс в държавата 
на акредитация;
3. информира директора на СВИ за пред­
ложения на чуждестранните партньори за 
военнотехническо сътрудничество.
Чл. 15. (1) Службата на военния аташе 
организира и провежда протоколно-предста­
вителна дейност в съответствие с общопри­
етите протоколни норми и правила.
(2) Протоколно-представителната дейност 
се осъществява въз основа на утвърдени 
от началника на ръководещата организа­
ционна структура в СВИ годишни планове 
след писмено разрешение за разходване на 
финансовите средства.
(3) След предварителното разрешение на 
директора на СВИ могат да се провеждат 
и протоколно-представителни мероприятия 
извън планираните.
(4) Приеми или коктейли във връзка 
с празника на Българската армия и при 
сдаване (приемане) на длъжността военен 
аташе/аташе по отбраната се съгласуват 
предварително с посланика и се провеждат 
с разрешение на директора на СВИ.
Чл. 16. (1) Ръководителят на Службата 
на военния аташе изготвя годишен план, в 
който се включват основните мероприятия 
по информационната работа, военното сът-
рудничество и протоколно-представител­
ната дейност и организацията за тяхното 
изпълнение.
(2) При възлагане от директора на СВИ 
се изготвят и други планове по основните 
направления и задачи от дейността на Служ­
бата на военния аташе.
Чл. 17. Ръководителят на Службата на 
военния аташе изготвя годишен отчет за 
дейността на Службата на военния аташе, в 
който се разглежда изпълнението на поставе­
ните задачи по основните раздели на плана.
Чл. 18. Военнослужещите от Службата 
на военния аташе са задължени незабавно 
да докладват в СВИ за всички въпроси и 
предложения, отправени от представители на 
местни и международни органи и институции.
Чл. 19. (1) Службата на военния аташе 
се осигурява с финансови средства от бю­
джета на СВИ.
(2) Средствата за издръжка на Службата 
на военния аташе се утвърждават ежегодно 
от директора на СВИ и се отчитат перио­
дично пред него.
Чл. 20. Службата на военния аташе 
планира, разходва и отчита отпуснатите 
финансови средства по ред, определен с акт 
на министъра на отбраната.
Чл. 21. Ръководителят на Службата на 
военния аташе отговаря за състоянието, под­
държането и използването на техническите 
средства, моторните превозни средства и 
имуществото на Службата на военния аташе 
в съответствие с действащите нормативни и 
административни актове, регламентиращи 
тази дейност. 
Заключителни разпоредби
§ 1. Правилникът се издава на основание 
чл. 69, ал. 5 от Правилника за прилагане на 
Закона за отбраната и въоръжените сили на 
Република България, приет с Постановление 
на Министерския съвет № 46 от 22 март 
2010 г. (ДВ, бр. 25 от 2010 г.).
§ 2. Правилникът влиза в сила от деня 
на обнародването му в „Държавен вестник“.
Министър: 
Аню Ангелов
2044